**Окуу планынын жана программалардын билим берүү стандартынын,базистик окуу планынын талаптарына жана кызыкдар тараптардын керектөөлөрүнө ылайык келүүсү**

“№4 Токтогул атындагы жалпы билим берүүчү орто мектеби” мекемеси 2022-2023-окуу жылына түзүлгөн окуу планы Кыргыз Республикасынын Билим берүү жана илим министрлигинин 2022-жылдын 5-августундагы №1529/1 буйругу менен бекитилген Кыргыз Республикасынын жалпы билим берүүчү уюмдарынын Базистик окуу планынын негизинде түзүлдү.

“№4 Токтогул атындагы жалпы билим берүүчү орто мектеби” мекемесинде 26 класс-комплект бар жана анда 691 окуучу окуйт. Окутуу кыргыз тилинде жүргүзүлөт.

1-баскыч-башталгыч мектеп, 1-4-класстар 10 класс;

2-баскыч-негизги мектеп, 5-9-класстар 14 класс;

3-баскыч-орто мектеп, 10-11-класстар 2 класс.

Класстагы окуучулардын орточо саны 25-30 окуучуну түзөт. Сабактар Базистик окуу планга ылайык, мектептин окуу бөлүмү тарабынан түзүлгөн жүгүртмө боюнча өткөрүлөт. Регламентке ылайык, сабактар 45 минутадан , 5 минуталык тыныгуу менен өтөт.Окуу беш күндүк мөөнөт менен жүргүзүлөт. Окуучулар 2сменада билим алышат.Толук күндүү окуу процессин жүргүзгөн мектеп катары,сабактан кийинки убактарда окуучулардын кызыгуусу боюнча спорттук жана эмгек кружоктор иштейт.

Каникулдардын графиги Базистик окуу планынын түшүндүрмө катынын негизинде коюлган Программалар, окуу китептери,текшерүүчү дидактикалык материалдар, усулдук адабияттар,тематикалык иш-чаралар окуу планына,билим берүүнүн мазмунунун милдеттүү минимумуна,окутуунун сапатынын жыйынтыгына,окуучулардын өнүгүүсүнүн деңгээлине жана психологиясына дал келет.